CELEX: 62009CA0025
Language: et
Date: 2010-02-25 00:00:00
Title: Kohtuasi C-25/09: Euroopa Kohtu (viies koda) 25. veebruari 2010 . aasta otsus (Fővárosi Bíróság’i eelotsusetaotlus — Ungari) — Sió-Eckes kft versus Mezőgazdasági és Vidékfejlesztési Hivatal Központi Szerve (Ühine põllumajanduspoliitika — Määrus (EÜ) nr 2201/96 — Töödeldud puu- ja köögiviljatoodete turu ühine korraldus — Määrus (EÜ) nr 1535/2003 — Puu- ja köögiviljatoodete toetuskava — Töödeldud tooted — Virsikud siirupis ja/või omas mahlas — Valmistooted)

17.4.2010   
            
            
               ET
            
            
               Euroopa Liidu Teataja
            
            
               C 100/7
            
         Euroopa Kohtu (viies koda) 25. veebruari 2010. aasta otsus (Fővárosi Bíróság’i eelotsusetaotlus — Ungari) — Sió-Eckes kft versus Mezőgazdasági és Vidékfejlesztési Hivatal Központi Szerve
   (Kohtuasi C-25/09) (1)
   
   (Ühine põllumajanduspoliitika - Määrus (EÜ) nr 2201/96 - Töödeldud puu- ja köögiviljatoodete turu ühine korraldus - Määrus (EÜ) nr 1535/2003 - Puu- ja köögiviljatoodete toetuskava - Töödeldud tooted - Virsikud siirupis ja/või omas mahlas - Valmistooted)
   2010/C 100/10
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Bíróság
   
      Põhikohtuasja pooled
   
   
      Kaebuse esitaja: Sió-Eckes kft
   
      Vastustaja: Mezőgazdasági és Vidékfejlesztési Hivatal Központi Szerve
   
      Kohtuasja ese
   
   Eelotsusetaotlus — Fővárosi Bíróság (Ungari) — Nõukogu 28. oktoobri 1996. aasta määruse (EÜ) nr 2201/96 töödeldud puu- ja köögiviljasaaduste turu ühise korralduse kohta (EÜT L 297, lk 29; ELT eriväljaanne 3/20, lk 83) artikli 2 lõike 1, komisjoni 29. augusti 2003. aasta määruse (EÜ) nr 1535/2003, milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga (ELT L 218, lk 14; ELT eriväljaanne 3/39, lk 555), artikli 2 punkti 1 ning komisjoni 28. juuli 1989. aasta määruse (EMÜ) nr 2320/89 tootmistoetuskavakõlblike siirupis ja omas mahlas säilitatavate virsikute kvaliteedi miinimumnõuete kohta (EÜT L 220, lk 54; ELT eriväljaanne 3/09, lk 136) artikli 3 tõlgendamine — Puu- ja köögiviljade töötlemisel saadud toodete sektori abikava raames toodetud virsiku viljaliha — Nimetatud abikava kohaldatavus virsikutoodetele tootekujul, mida määruses (EMÜ) nr 2320/89 ei ole ette nähtud, ning tootmisprotsessi erinevate etappide pooltoodetele, mis on mõeldud hilisemaks töötlemiseks.
   
      Resolutsioon
   
   
               1.
            
            
               Nõukogu 28. oktoobri 1996. aasta määruse (EÜ) nr 2201/96 töödeldud puu- ja köögiviljasaaduste turu ühise korralduse kohta, muudetud komisjoni 1. märtsi 2004. aasta määrusega (EÜ) nr 386/2004, artikli 2 lõiget 1 tuleb tõlgendada nii, et selles sättes nimetatud toetuste süsteemi saab kohaldada toote suhtes, mis kuulub esiteks ühe selle muudetud määruse I lisas loetletud CN-koodi alla — mille hulgas on ka CN-kood 2008 70 92 — ja vastab teiseks määratlusele „siirupis ja/või omas mahlas virsikud” sama määruse tähenduses koosmõjus komisjoni 29. augusti 2003. aasta määrusega (EÜ) nr 1535/2003, milles sätestatakse nõukogu määruse (EÜ) nr 2201/96 üksikasjalikud rakenduseeskirjad seoses puu- ja köögiviljatoodete toetuskavaga, muudetud määrusega nr 386/2004, ja koosmõjus komisjoni 28. juuli 1989. aasta määrusega (EMÜ) nr 2320/89 tootmistoetuskavakõlblike siirupis ja omas mahlas säilitatavate virsikute kvaliteedi miinimumnõuete kohta, muudetud komisjoni 22. mai 2001. aasta määrusega (EÜ) nr 996/2001.
            
         
               2.
            
            
               Virsikute töötlemise eri järkudes saadavat toodet võib käsitada valmistootena muudetud määruse nr 2201/96 ja muudetud määruse nr 1535/2003 tähenduses, kui sellel on muudetud määruse nr 1535/2003 artikli 2 punktis 1 määratletud tunnused.
            
         
      (1)  ELT C 82, 4.4.2009.